Carissa's Wierd

'''Carissa's Wierd''' — ამერიკული ინდი როკ ჯგუფი, რომელიც 1995 წელს ტუსონში, არიზონაში დააარსეს მეტ ბრუკმა და ჯენ ჩემპიონმა, მოგვიანებით კი ჯგუფი სეატლში, ვაშინგტონში გადავიდა.

მოგვიანებით ჯგუფს შეუერთდნენ ბენ ბრიდველი და სერა კაჰუნი. მათ გამოუშვეს სამი ალბომი 2003 წელს დაშლამდე. ჯგუფმა სიტყვა "Weird" შეგნებულად არასწორად დაწერა სახელში, ხოლო მათი ჟღერადობა აღწერილია, როგორც „კამერული როკი“. 

ჯგუფის დაშლის შემდეგ ბრუკმა და ბრიდველმა ჩამოაყალიბეს Band of Horses, ხოლო ჯენ ჩემპიონმა სოლო კარიერა დაიწყო ფსევდონიმით "S". ორიგინალური შემადგენლობა 2011 წელს რამდენიმე კონცერტისთვის კვლავ გაერთიანდა, ხოლო 2019 წელს ბრუკი და ჩემპიონი კიდევ ერთხელ გაერთიანდნენ ჯგუფის რეპერტუარის შესასრულებლად.

## ისტორია 
Carissa's Wierd დაარსდა 1995 წელს ტუსონში, არიზონაში, როდესაც ბრუკი და ჩემპიონი მოზარდები იყვნენ. ისინი ვარჯიშობდნენ იაფფასიან, მარტივ გიტარებსა და გამაძლიერებლებზე. თავდაპირველად ტუსონის სცენაზე ჰარდკორ ჯგუფებთან ერთად გამოდიოდნენ, თუმცა Carissa's Wierd-მა საკუთარი სახელი მალე გაითქვა და დუეტმა ჯგუფ Modest Mouse-სთან ერთად ტურნეში იმოგზაურა, კლუბებში შესასვლელად ყალბი პირადობის მოწმობები გამოიყენეს და გადაადგილდებოდნენ სატვირთო მანქანებით (U-Haul). ჯგუფის ზრდასთან ერთად, ბრუკმა და ჩემპიონმა შემადგენლობა შეავსეს სერა კაჰუნით და ბენ ბრიდველით, ასევე სხვა მუსიკოსების მონაცვლეობით. ჯგუფი გადავიდა აშშ-ის ჩრდილო-დასავლეთში, სადაც მათ გამოუშვეს სადებიუტო ალბომი Ugly But Honest 1999 წელს ბრიდველის საკუთრებაზე მყოფ ლეიბლზე – Brown Records. მოგვიანებით ჯგუფმა კონტრაქტი გააფორმა Sad Robot Records-თან.

ჯგუფმა თავისი ბოლო კონცერტები გამართა სიეტლში, Crocodile Cafe-ში, 2003 წლის ნოემბერში.

ჯგუფის დაშლის შემდეგ, ჯენ ჩემპიონმა და სერა კაჰუნმა სოლო პროექტებზე დაიწყეს მუშაობა, ჩემპიონმა ფსევდონიმით "S." მეტ ბრუკმა და ბენ ბრიდველმა შექმნეს Band of Horses, თუმცა მოგვიანებით ბრუკმა ჯგუფი დატოვა და ჩამოაყალიბა Grand Archives.

2010 წლის 13 ივლისს ლეიბლმა Hardly Art გამოუშვა საუკეთესო სიმღერების კრებული სახელწოდებით They’ll Only Miss You When You Leave: Songs 1996–2003. მისი გამოშვებამდე რამდენიმე დღით ადრე, 2010 წლის 9 ივლისს, გაიმართა ერთჯერადი გაერთიანების კონცერტი სიეტლის Showbox at the Market-ში. კონცერტში მონაწილეობდნენ ბრუკი, ჩემპიონი, კაჰუნი, რობინ პერინგერი, სარა სტანდარდი და ჯეფ ჰელისი.

2010 წლის ივლისში ბრუკმა გამოაცხადა, რომ მან და ჩემპიონმა უკან გამოისყიდეს Carissa's Wierd-ის ყველა ალბომის უფლებები, რომლებიც მანამდე Sad Robot Records-ს ეკუთვნოდა. ბრუკმა თქვა: „მე და ჯენი დიდი ხანი ვმუშაობდით იმაზე, რომ ალბომების უფლებები დაგვებრუნებინა, და საბოლოოდ ყველაფერი დავიბრუნეთ.“ ეს ნაბიჯი საშუალებას მისცემდა, რომ Carissa's Wierd-ის ალბომები ხელახლა გამოეშვათ.

2011 წლის ივლისში, მეტ ბრუკმა The Air-Raid Podcast-ში თქვა, რომ დაგეგმილი იყო კიდევ ერთი გაერთიანების კონცერტი 24 სექტემბერს, სიეტლის Neumos-ში. ბრუკის თქმით, ჯგუფს შეეძლო სრულად შეესრულებინა Ugly But Honest ალბომი თავდაპირველი შემადგენლობით. 2011 წლის აგვისტოში გამოვიდა ახალი სინგლი – Tucson, რასაც მოჰყვა კიდევ ერთი კონცერტი 10 ოქტომბერს, ნიუ იორკის უნივერსიტეტში.

2019 წლის ივლისში, ბრუკმა და ჩემპიონმა გამოაცხადეს Ugly But Honest-ის 20 წლის იუბილესადმი მიძღვნილი კონცერტების სერია, სახელწოდებით Mat Brooke and Jenn Champion of Carissa's Wierd. კონცერტები გაიმართა იმავე წლის ნოემბერში ლოს ანჯელესში, სან-ფრანცისკოში და სიეტლში. მეოთხე კონცერტი, რომელიც ნიუ იორკში მარტი 2020-ისთვის იყო დაგეგმილი, საბოლოოდ გაუქმდა COVID-19-ის პანდემიის გამო.

### **დისკოგრაფია**
**ალბომები**
* Ugly But Honest: 1996-1999 - Brown Records (2000)
* You Should Be at Home Here - Brown Records (June 2001)
* Songs About Leaving - Sad Robot Records (2002)
* I Before E (Live album with three studio tracks) - Sad Robot 
Records (2004)
### **კომპილაციები** 
* Scrap Book (2003; reissue on Hardly Art, 2010)
* They'll Only Miss You When You Leave: Songs 1996-2003 - Hardly Art (2010)
### **სინგლები** 
* "You Should Be Hated Here" 7" - Sub Pop Records (2001)
* "Tucson" b/w "Meredith & Iris" 7" - Hardly Art (2011)
### **მონაწილეობა კომპილაციურ ალბომებში** 
* Home Alive Compilation, Volume 2: Flying Side Kick - Broken Rekids (2001)
* Keepsake, Volume 1 - Keep Recordings (2004)
## სქოლიო
კატეგორია:1995 წელს დაარსებულები
კატეგორია:ინდი-როკი